越调・柳营曲太平即事
作者：马谦斋
朝代：元

paragraphs: 亲凤塔，住龙沙，天下太平无事也。
辞却公衙，别了京华，甘分老农家。
傲河阳潘岳栽花，郊东门邵平种瓜。
庄前栽果木，山下种桑麻。
度岁华，活计老生涯。
怀古曾窨约，细评薄，将业兵功非小可。
生死存活，成败消磨，战策属谁多？破西川平定干戈，下南交威镇山河。
守玉关班定远，标铜柱马伏波。
那两个，今日待如何？楚汉遗事楚霸王，汉高皇，龙争虎斗几战场。
争弱争强，天丧天亡，成败岂寻常。
一个福相催先到咸阳，一个命将衰自刎乌江。
江山空寂寞，宫殿久荒凉。
君试详，都一枕梦黄粱。
叹世手自搓，剑频磨，古来丈夫天下多。
青镜摩挲，白首蹉跎，失志困衡窝。
有声名谁识廉颇？广才学不用萧何。
忙忙的逃海滨，急急的隐山阿。
今日个，平地起风波。